cyanic-selkie/wikianc huggingface dataset:
Lihan terveysvaikutukset
Paksusuolen syöpä
Lihasyönnin ja syövän välisestä yhteydestä saatu tutkimusnäyttö ei ole ollut yhdenmukaista myöskään länsimaissa, sillä lihaa syövillä esiintyi Iso-Britanniassa vuonna 2009 julkaistun väestötutkimuksen mukaan lähes 30 prosenttia vähemmän paksusuolen syöpää kuin niillä, jotka eivät syöneet mitään lihaa. Lihaa syövillä esiintyi toisaalta yhteensä 12 prosenttia enemmän muita syöpiä.
Muun kuin broilerin ja kalkkunan lihan syönnin tiedetään lisäävän syöpäriskiä tietyntyyppisten hiirten ruuansulatuselimistössä. Kyseisten hiirten immuunipuolustusjärjestelmä hyökkää erästä punaisesta lihasta löytyvää sokeria vastaan, mikä aiheuttaa niillä syövälle altistavan tulehdusreaktion.
Paksusuolen tulehdus
Vuonna 2010 julkaistussa, 40–65-vuotiailla naisilla tehdyssä ranskalaistutkimuksessa havaittiin, että erittäin runsas kalan ja maaeläinten lihan nauttiminen lisää riskiä sairastua haavaiseen paksusuolen tulehdukseen.
Diabetes
Vuonna 2010 julkaistussa yhdysvaltalaisessa metatutkimuksessa, joka kattoi yhteensä 20 tutkimusta ja 1 218 380 koehenkilöä havaittiin, ettei teollisesti prosessoimaton liha lisännyt diabeteksen riskiä.
Painon kehitys
Vuonna 2015 julkaistun laajan tutkimuksen mukaan paljon nahatonta broilerinlihaa syövät ovat usein tavallista hoikempia. Paljon punaista lihaa syövät ovat usein tavallista lihavampia etenkin, jos he nauttivat sen kanssa paljon verensokeria nopeasti nostavia ruoka-aineita. Ne, jotka nauttivat liha-aterialla tärkkelyksen sijaan esimerkiksi vihanneksia, ovat puolestaan keskimääräistä hoikempia. .
Sydänterveys
Väestöseurantutkimuksissa on havaittu, että niillä, joiden veressä esiintyy runsaasti klupanodonihappoa (DPA) esiintyy 36 prosenttia vähemmän sydän- ja verisuonisairauksia. Muun muassa lihassa esiintyvällä DPA:lla vaikuttaisi olevan esimerkiksi verihiutaleiden kasautumista ehkäisevää spesifiä vaikutusta.
Vuonna 2010 julkaistussa yhdysvaltalaisessa metatutkimuksessa, joka kattoi yhteensä 20 tutkimusta ja 1 218 380 koehenkilöä havaittiin, ettei teollisesti prosessoimaton liha lisännyt sydän- ja verisuonisairauksien riskiä .250px|thumb|Yhdysvaltalainen hampurilainen Vuonna 2020 julkaistun väestötutkimuksen mukaan sillä viidenneksellä yhdysvaltalaisia miehiä, joka nauttii useimmin (teollisesti prosessoimatonta) punaista lihaa sisältävän aterian, hampurilaisen tai vastaavaa, esiintyy 24 prosenttia enemmän sydäninfarkteja kuin sillä viidenneksellä, joka nauttii kaikkein harvimmin punaista lihaa sisältäviä aterioita tai välipaloja. Niillä, jotka nauttivat päivittäin valkoista kalanlihaa sisältävää ruokaa, esiintyy jopa 54 prosenttia enemmän sydänkohtauksia kuin niillä, jotka syövät sen sijaan punaista lihaa sisältävää ruokaa. Tummaa kalanlihaa sisältäviä ruokia nauttivilla esiintyi 2000-luvulla kuitenkin jopa 46 prosenttia vähemmän sydänkohtauksia. Tumman kalanlihan nauttiminen ennen 2000-lukua sitä vastoin lisäsi sydänkohtauksia. Ilmiö saattaa selittyä valkoisen kalanlihan osalta sillä, että sitä nautitaan nykyisin usein leivitettyjen kalapuikkojen kaltaisena teollisena valmisruokana. Tutkimuksessa ei selvitetty kulutusmääriä eikä riski kasvanut punaista lihaa sisältävien aterioiden osalta myöskään lineaarisesti syömiskertojen lisääntyessä.
Tutkimustietoa teollisesti prosessoidun lihan terveysvaikutuksista
Lihajalosteiden säilyvyyttä on yleensä parannettu savustamalla ja/tai lisäämällä niihin muitakin säilyvyyttä parantavia aineita kuin suolaa. Esimerkiksi valmismarinoidut lihasuikaleet saattavat sisältää jopa 16 erilaista lisäainetta, joita epäillään syyllisiksi niiden haitallisiin terveysvaikutuksiin. Suurin osa suomalaisesta broilerinlihasta myydään teollisesti marinoituna.
Kuolleisuus
Valmismarinoidun lihan, makkaran, kinkun, pekonin ja muiden teollisesti säillöttyjen lihavalmisteiden käyttö lisää kuolemanriskiä vuonna 2013 julkaistun eurooppalaistutkimuksen mukaan. Kun muut terveyteen vaikuttavat tekijät pyritiin ottamaan huomioon havaittiin, että kuolemanriski oli 10 prosenttia suurempi, jos lihajalosteita nauttii 40-80 grammaa päivässä, ja 20 prosenttia suurempi, jos määrä oli 80-160 grammaa. Ylimääräiset kuolemat johtuivat etenkin sydän- ja verenkiertoelinten sairauksista ja syövistä. Syyksi tulokseen on arveltu lihajalosteiden sisältämiä lisäaineita, kuten nitraattia ja fosfaattia sekä polysyklisiä aromaattisia hiilivetyjä, heterosyklisiä aromaattisia amiineja ja nitrosoamiineja.
Myös vuonna 2019 julkaistussa myöhäiskeski-ikäisiä ja vanhuksia koskevassa tutkimuksessa havaittiin, että jokainen teollisesti säilöttyjen lihajalosteiden ja punaisen lihan yhteenlaskettu laskennallinen annos korreloi keskimäärin 10 prosentin suuruisen kuolleisuuden lisäyksen kanssa. Tuloksesta oltiin kuitenkin poistettu margariininkäytön, diabeteksen, korkean verenpaineen ja ylipainon vaikutus kuolleisuuteen.
Syöpä
WHO luokitteli teolliset lihajalosteet syöpää aiheuttaviksi vuonna 2015 sillä perusteella, että sitä runsaasti käyttävillä oli todettu muita enemmän paksusuolen syöpää. Teolliset lihajalosteet joutuivat samaan haitallisuusluokkaan kuin tupakka tai asbesti. Luokitus tarkoittaa sitä, että on olemassa vahvaa tieteellistä näyttöä siitä, että makkarat ja muut teollisesti säilötyt lihatuotteet lisäävät terveysriskejä, mutta se ei tarkoita sitä, että esimerkiksi makkaran syönti olisi terveydelle yhtä vaarallista kuin tupakointi. Moniin kansallisiin terveyssuosituksiin lisättiin kehotus rajoittaa lihajalosteiden käyttöä. Suomalaisiin ravitsemussuosituksiin ei ole kuitenkaan liitetty tällaista kehotusta.
Vuonna 2019 julkaistu tieteellinen arviointi päätyi siihen, että prosessoidun lihan kulutuksen ja sairauksien välillä havaittu yhteys on niin heikko, että se selittyy todennäköisesti muulla tavalla kuin syy-seuraussuhteella.
Aivoterveys
Lihajalosteiden nauttiminen korreloi vuonna 2021 julkaistun puolen miljoonan brittiläisen väestöreurantatutkimuksessa Alzheimerin taudin suuremman esiintyvyyteen kanssa siten, että lihajalosteiden nauttiminen näyttäisi lisäävän sairastumisriskiä yli 50 prosentilla jokaista päivittäin nautittua 25 grammaa kohden.
Sydän- ja verisuonisairaudet
Vuonna 2010 julkaistussa yhdysvaltalaisessa metatutkimuksessa, joka kattoi yhteensä 20 tutkimusta ja 1 218 380 koehenkilöä havaittiin, että paljon teollisesti prosessoituja eli säilöttyjä lihajalosteita nauttivilla esiintyi muita enemmän sydän- ja verisuonisairauksia ja diabetesta.
Vuonna 2010 julkaistussa yhdysvaltalaisessa metatutkimuksessa, joka kattoi yhteensä 20 tutkimusta ja 1 218 380 koehenkilöä, havaittiin lihajalosteiden käytön lisäävän muiden sydän- ja verisuonisairauksien paitsi aivohalvauksen riskiä.
Vuonna 2014 julkaistussa ruotsalaistutkimuksessa, jossa oli mukana 37 000 miestä, havaittiin että lihajalosteet lisäsivät sydämen vajaatoiminnan riskiä.
Diabetes
Vuonna 2010 julkaistussa yhdysvaltalaisessa metatutkimuksessa, joka kattoi yhteensä 20 tutkimusta ja 1 218 380 koehenkilöä, havaittiin lihajalosteiden käytön lisäävän muiden sydän- ja verisuonisairauksien paitsi aivohalvauksen riskiä. Myös diabeteksen riski lisääntyi.
Pekka Virta
Pekka Juhani Virta (s. 19. huhtikuuta 1969 Turku) on suomalainen jääkiekkovalmentaja ja entinen jääkiekkohyökkääjä.
Pelaajaura
Virta saavutti urallaan SM-kultaa pelatessaan Turun Palloseuran riveissä kaudella.
Virta pelasi urallaan myös 5 B-maaottelua.
Valmennusura
Virta aloitti valmennusuransa heti peliuransa päätyttyä, nostaen ensimmäisellä valmennuskaudellaan TuTon B-juniorit ikäluokkansa SM-liigaan. Joulukuussa 2003 Virta korvasi Anatoli Bogdanovin TuTon edustusjoukkueen valmentajana ja piti joukkueen Mestiksessä. TuTo kävi tuolloin karsimassa sarjapaikastaan, mutta Virran johtama joukkue ei hävinnyt ainuttakaan karsintaottelua.
Virta siirtyi tammikuussa 2005 ensin KalPan A-nuorten valmentajaksi, ja syksyllä 2006 Virta korvasi potkut saaneet KalPan edustusjoukkueen päävalmentajan Mika Pieniniemen ja valmensi kauden loppuun. Kaudella Virta aloitti ensimmäisen kokonaisen kautensa päävalmentajana. Kaudella KalPa ylsi mitalipeleihin ja voitti SM-liigassa pronssimitalin Virran valmennuksessa. Virta aloitti TPS:n päävalmentajana kaudella 2011–2012, mutta TPS antoi potkut 15.10.2012.
Kaudeksi 2013–2014, Virta siirtyi Porin Ässien päävalmentajaksi kaksivuotisella sopimuksella. Hän valmensi seurassa kuitenkin vain yhden kauden. Kaudelle 2014–2015 hän siirtyi jälleen valmentamaan KalPaa. KalPaa hän valmensi kolmen kauden ajan. Kaudeksi hän siirtyi Rauman Lukkoon, jota valmensi neljän kauden ajan. Viimeisellä kaudellaan 2020–2021 Rauman Lukko voitti SM-kultaa. Kaudeksi 2021–2022 Virta siirtyi kolmivuotisella sopimuksella SaiPan päävalmentajaksi. Sopimus katkaistiin kesken kauden lokakuussa 2022.
Muuta
Virta sai koronavirustartunnan tammikuun lopussa 2021. Hän jäi oireettomana karanteeniin, mutta eristäytymisjakson loppuvaiheessa hän sai pahoja oireita. Virta otettiin sisään Turun yliopistolliseen keskussairaalaan ja muutaman päivän kuluttua hän joutui tehohoitoon. Lopulta Virta vietti sairaalassa yhteensä 48 päivää, joista teholla 27 päivää. Hänet kotiutettiin Tyksistä 1. huhtikuuta. Virta sanoo olleensa ”erittäin onnekas ja etuoikeutettu” päästessään valmentamaan Lukkoa kevään 2021 pudotuspeleihin. Hän luotsasi joukkueensa toiseen mestaruuteen kauden päätteeksi.
Porolahti
thumb|Kuva Porolahdesta helmikuussa 2006. Vasemmalla Tammisalo, oikealla etualalla asumaton saari ja kauempana oikealla Roihuvuori. thumb|Kuva samasta kohdasta kuin yllä, mutta heinäkuussa 2008. Porolahti on rehevöitynyt merenlahti Itä-Helsingissä Tammisalon ja Roihuvuoren välissä. Porolahti on yhdistetty Tammisalon kanavalla Strömsinlahteen. Porolahden peruskoulu sijaitsee lähellä Porolahtea. Tämän lahden erottaa Tammisalon kanavasta asumaton saari, jonka poikki kulkee kevyen liikenteen tie. Tiiliruukinlahdesta Porolahden erottaa silta.
Parhaan animaatioelokuvan Oscar-palkinto
Parhaan kokopitkän animaatioelokuvan Oscar-palkinto on Yhdysvaltain elokuva-akatemian vuodesta 2002 lähtien joka vuosi jakama palkinto edellisvuoden parhaalle animaatioelokuvalle. Palkinto on yksi animaatioelokuva-alan arvostetuimmista.
Palkinto otettiin käyttöön vuonna 2002, koska akatemian jäsenet olivat pettyneitä siihen, että suosittu animaatioelokuva Kananlento ei ollut vuonna 2001 ehdolla vuoden 2000 parhaaksi elokuvaksi. Kananlennon tekijät voittivat vuoden 2005 parhaan animaatioelokuvan palkinnon elokuvasta Wallace & Gromit: Kanin kirous.
Palkinto jaetaan ainoastaan, jos Los Angelesin alueen teattereissa on vuoden aikana esitetty ainakin kahdeksaa kokopitkää animaatioelokuvaa. Jos elokuvia on vähintään 16, ehdolle pääsee viisi elokuvaa, mutta jos elokuvia on vähemmän, ehdolla on vain kolme elokuvaa.
Risto Mäkitalo
thumb|Risto Mäkitalon suunnitteleman [[Meltosjärven kirkko|Meltosjärven kirkon kellotorni.]] Risto Pekka Mäkitalo (1. syyskuuta 1929 Tornio – 31. heinäkuuta 2015 Oulu ) oli suomalainen arkkitehti. Hän oli Teknillisen korkeakoulun yhdyskuntasuunnittelun apulaisprofessori 1978–1996. Hänen suunnittelutöitään on Meltosjärven kirkko.
Hyvinkään Hangon radan rautatieasema
Hangon radan Hyvinkään rautatieasema oli yksityisen Hanko–Hyvinkää-radan pääteasema Hyvinkäällä lähellä Helsinki–Hämeenlinna-rataa. Asema avattiin 8. lokakuuta 1873. Asemalla oli Knut Nylanderin suunnittelema asemarakennus ja kuusipaikkainen veturitalli. Asema lakkautettiin 30.4.1875 radan jouduttua valtion omistukseen ja sen toiminnot yhdistettiin Valtionrautateiden Hyvinkään asemaan. Lakkautetun aseman tilat jäivät Valtionrautateiden muuhun käyttöön ja nykyään niissä toimii Suomen rautatiemuseo.
Hyvinkään asemarakennus on yksi kolmesta Hyvinkää–Hanko-radan alkuperäisestä, nykypäiviin saakka säilyneestä asemarakennuksesta; muut ovat Mustion ja Tammisaaren asemat. Henkilöliikenne Hyvinkään ja Karjaan välisellä rataosalla lopetettiin vuonna 1983.
Hyvinkään aseman läheisyydestä lähti myös yksityinen kapearaiteinen Hyvinkään–Karkkilan rautatie, joka lakkautettiin vuonna 1967. Hangon ja Karkkilan ratojen välissä oli suuri siirtokuormausalue, jossa tavarat siirrettiin Karkkilan junista VR:n juniin ja päinvastoin.
Rautatieaseman seinässä on Terho Sakin suunnittelema lehtimies T. W. Paavonkallion muistolaatta vuodelta 1974.
Lähteet
60.62667°N, 24.85053°W
Parhaat 2
Parhaat 2 voi tarkoittaa:
Lemonsoft
Lemonsoft Oyj on suomalainen ohjelmistoyritys, joka myy ja kehittää toiminnanohjausjärjestelmiä. Lemonsoftin toimipaikat sijaitsevat Vaasassa, Vantaalla, Tampereella, Turussa sekä Joensuussa. Vuonna 2006 perustetun Lemonsoft on kasvava yritys. Yrityksen liikevaihto on yli 11 miljoonaa euroa, ja yrityksellä on noin 100 työntekijää. Lemonsoft tarjoaa monipuolisia toiminnanohjausjärjestelmiä, jotka soveltuvat useiden eri alojen yritysten käyttöön. Yli 6 000 yritystä käyttää Lemonsoft-toiminnanohjausjärjestelmää. Lemonsoft listautui Helsingin pörssin First North-listalle marraskuussa 2021.
Lemonsoft Oy täytti vuonna 2021 helmikuussa 15 vuotta. Maaliskuussa 2021 Lemonsoft Oy osti jyväskyläläisen Metsys Oy:n. Lisäksi yritys julkasi Regista nimisen tuotteen, joka keskittyy prosessikehittämiseen.
Kaarlo Silanen
Kaarlo Silanen (15. heinäkuuta 1877 Kuopio – 21. maaliskuuta 1931 Viipuri ) oli suomalainen näyttelijä. Hän työskenteli Suomalaisessa Maaseututeatterissa suosittuna ja kansanomaisena koomikkona vuodesta 1899 vuoteen 1929.
Suvi Selvenius
pienoiskuva|Suvi Selvenius [[Kalevan kisat 2018|Jyväskylän Kalevan kisoissa vuonna 2018.]]Suvi Meri Elina Selvenius (o.s. Myllymäki, s. 7. kesäkuuta 1980 Kokkola) on suomalainen 800:n ja 1 500 metrin juoksija.
Kaarlo Silanen
Ura
Silasen vanhemmat olivat Fredrik Silanen ja Hilda Sutinen. Ennen näyttämöuraansa hän toimi ravintola-alalla. Silanen työskenteli Kansanteatterissa 1898–1899, minkä jälkeen hänellä oli kiinnitys Suomalaiseen Maaseututeatteriin ja sitä seuranneeseen Viipurin Näyttämöön aina kevääseen 1929, jolloin hän erosi näyttämöltä. Silanen toimi teatterin näyttämömestarina ja järjestäjänä, ja näytteli ohessa.
Šaranin piiri
200px|right|thumb Šaranin piiri on hallinnollinen piiri Baškortostanin länsiosassa. Piirin hallinnollinen keskus on Šaran kylä, joka sijaitsee 180 kilometriä pääkaupungista Ufasta. Piiriin kuuluu 14 kylähallintoaluetta, joissa on yhteensä 109 asutuskeskusta. Piiri on perustettu vuonna 1935.
Kaarlo Silanen
Ura
Silasen rooleja olivat muun muassa Seitsemän veljeksen kanttori, Jääkärin morsiamen Mikko ja Kihlauksen Eenokki.
Šaranin piiri
Šaranin piirin pinta-ala on 1 384 km². Piirin asukasluku on noin 24 570 ja asukastiheys 17,8 asukasta/km². Suurimmat etniset ryhmät ovat tataarit, marit, tšuvassit, venäläiset ja baškiirit.
Kaarlo Silanen
Ura
Silasen taiteellinen rekisteri oli kapea, mutta hän hallitsi rauhallisen leppeän komiikan ja onnistui tavoittamaan vankan aitouden. Siten hän sai roolinsa omintakeisiksi ja luonnontuoreiksi suorituksiksi. Silasen puoliso Fanny Silanen työskenteli Viipurin Näyttämön puvustossa, ja lopetti niin ikään 1929.
Šaranin piiri
Piirissä toimii 49 yleissivistävää koulua mukaan luettuna 17 keskiasteen oppilaitosta, 26 kirjastoa ja 4 sairaalaa. Piirin alueella ilmestyy sanomalehti Lokakuun lippu venäjäksi (Знамя Октября) ja tataariksi (Октябрь байрагы).
Siikajärvi (Joutsa)
Siikajärvi on Keski-Suomessa Joutsassa ja Toivakassa Rutalahden kylän lähellä sijaitseva järvi.
Suvi Selvenius
Helsingin Kisa-Veikkoja edustava Selvenius on voittanut viisi henkilökohtaista ulkoratojen Suomen mestaruutta. Hänen valmentajansa on Antti Loikkanen.
Zairenimuevä
Zairenimuevä (Amphilius zairensis) on imuevämonneihin kuuluva makeanveden kalalaji. Laji ei ole kovin tunnettu, mutta sen maksimipituus on noin 10 cm. Zairenimuevä elää Kongojoessa sekä muutamassa sen sivujoessa.
Kala viihtyy parhaiten joen nopeasti virtaavissa osissa ja koskipaikoissa. Sitä pyydystetään ruokakalaksi.
Siikajärvi (Joutsa)
Vesistösuhteet
Järvi sijaitsee Kymijoen vesistössä (vesistöaluetunnus 14) Suur-Päijänteen alueen (14.2) Ristiselän alueella (14.23), jonka Rutajoen valuma-alueeseen (14.236) se kuuluu. Järven vedenpinnan korkeus on 155,6 metriä mpy.
Makkosselkä
Makkosselkä on Pirkanmaalla Sastamalassa sijaitseva Märkäjärveen kuuluva järven osa, joka kuuluu Kokemäenjoen vesistön Kauvatsanjoen valuma-alueen Märkäjärven alueeseen.
Maantiede
Makkosselän pituus on 2,2 kilometriä ja leveys 500 metriä. Se on leveimmillään altaan eteläosissa ja matalimmillaan sen pohjoisosissa. Siellä selkä päättyy matalaan veteen ja kosteikkoihin, jotka erottavat sen Märkäjärven länsiosan avovesialtaasta. Toijasjoki laskee juuri tämän kosteikon kautta, mutta joen vedet päättyvät Märkäjärven Kirjasjärveen ulottuvaan lahteen. Makkosselän kaakkoiskulmaan laskee toinen kanava, joka yhdistää sen Aliseen Maajärveen. Makkosselän oma luusua sijaitsee järven luoteisrannalla, josta saa alkunsa 450 metriä pitkä kanava, joka pitää altaiden vedenpinnat samalla korkeudella.
Järven ranta on pääosin peltoa. Rannoilla on useita maatiloja ja runsaasti loma-asuntoja. Ainoa saari on pieni Selkäkari.
Historia
Ennen 1800-luvun loppua seudulla oli suurempi Märkäjärvi, jonka vedenpintaa laskettiin noin kaksi metriä. Vedenlaskun seurauksena ja järvenpohjan epätasaisuuksista johtuen järvestä kuroutui viisi erillistä allasta: Märkäjärvi (länsiosassa Pikkujärvi), Makkosselkä, Kirjasjärvi, Alinen Maajärvi ja Ylinen Maajärvi. Märkäjärven pohjoispuolella ollut pienempi järvi (nykyään Vähäjärvi) kuivatettiin kokonaan. Maajärvi, joka muodosti tuolloin erillisen järvialtaan, maatui kahdeksi järveksi. Vesijättömaiden järvestelyt on kuvattu Märkäjärven artikkelissa.
Kalliolampi (Toivakka, Paloskylä)
Kalliolampi on Keski-Suomessa Toivakassa Paloskylän lähellä sijaitseva lampi.
Vesistösuhteet
Lampi sijaitsee Kymijoen vesistössä (vesistöaluetunnus 14) Suur-Päijänteen alueen (14.2) Ristiselän alueella (14.23), jonka Rutajoen valuma-alueeseen (14.236) se kuuluu. Lammen vedenpinnan korkeus on 162 metriä mpy.
Chris Godwin
Rod Christopher Godwin Jr.  (27. helmikuuta 1996, Philadelphia, Pennsylvania) on yhdysvaltalainen amerikkalaisen jalkapallon pelaaja. Hänen pelipaikkansa on laitahyökkääjä. Godwin edustaa Tampa Bay Buccaneersia.
Heinäkuussa 2021 Buccaneers käytti Godwiniin franchise tagin, joka kiinnitti Godwinin Buccaneersiin yhdeksi kaudeksi ennalta sovitulla palkalla (noin 16 miljoonaa dollaria).
Yrjö
Yrjö on suomalainen miehen etunimi, joka juontuu kreikkalaisesta nimestä Geôrgios (Γεώργιος), joka tarkoittaa maanviljelijää. Nimen vastineita muissa kielissä ovat esimerkiksi, , ruots. ja saks. Georg, mutta ruotsissa esiintyy myös muunnelma Göran ja saksassa Jürgen. Yrjön nimipäivä on 23. huhtikuuta, Pyhän Yrjön (Georgioksen) muistopäivänä. Yrjön suomalaisia rinnakkaisnimiä ovat Jyrki, Jyri, Jori ja Yrjänä. Yrjön lempinimi on usein Ykä, joskus Ylermi. Pohjanmaalla Yrjö on ääntynyt yriö.
Suomen kielessä Yrjöä käytetään myös samaa alkuperää olevien ulkomaisten hallitsijanimien käännöksenä (mm. George, Georg, Georgios, Georgi). Koska Isossa-Britanniassa hallitsi vuosina 1714–1830 neljä Yrjö (George) -nimistä hallitsijaa peräkkäin, sanotaan tätä kautta myös Yrjöjen aikakaudeksi. Myös George Washingtonin etunimi on Suomessa joskus käännetty nimellä Yrjö.
Aikoinaan niillä Suomen paikkakunnilla, joilla oli enemmän ortodokseja kuin luterilaisia, antoivat Yrjö-nimeä vain luterilaiset. Ortodoksit antoivat Georgioksen muunnoksista Jyrkiä.
Vuoden 2019 loppuun mennessä nimi Yrjö on Digi- ja väestötietoviraston tietojen mukaan annettu 31 571 henkilölle. Nykyään Yrjö ei ole kovin suosittu nimi. Anne Saarikalle ja Johanna Suomalainen arvelevat tämän johtuvan yrjö-sanan puhekielessä saamasta merkityksestä oksennuksena.
Sun Records
pienoiskuva|Sun Studio (2002)Sun Records on Sam Phillipsin vuonna 1952 Yhdysvaltojen Memphisissä perustama levy-yhtiö, joka on samalla merkittävin neljästä samannimisestä 1900-luvulla toimineesta levy-yhtiöstä.
Sun Records toimi pienessä liiketilassa, jonne vuonna 1953 saapui Elvis Presley. Phillipsin vakuututtua nuoren laulajan kyvyistä alkoi valmistua Elviksen ensimmäisiä levytyksiä. Myöhemmin Phillips myi Elviksen RCA-levy-yhtiölle 35 000 dollarilla. Phillipsiltä oli diagnosoitu syöpä, ja hän epäili kuolevansa, joten hän luopui omistuksestaan, mutta hän toipui.
Sun Recordsia pidetään levy-yhtiönä, joka mullisti populaarimusiikin. Sun Recordsin studiossa ovat levyttäneet myös Jerry Lee Lewis, Charlie Rich, Carl Perkins, Johnny Cash ja Roy Orbison. Suomalaisista artisteista studiolla on käynyt laulamassa muun muassa Kari Tapio.
Yrjö Viitasaari
Yrjö Johannes Viitasaari (s. 6. kesäkuuta 1941 Lapua) on suomalainen kenraalimajuri evp.
Viitasaari syntyi tarkastaja Arvo Viitasaaren ja Erika Ruuthin perheeseen. Hänen puolisonsa vuodesta 1965 on Liisa Rodas. Myös heidän pojastaan Markusta (s. 1969) tuli ammattiupseeri.
Viitasaari tuli ylioppilaaksi Vaasan lyseosta 1961, Kadettikoulusta hän valmistui 1965 ja Sotakorkeakoulusta 1975. Viitasaari toimi opetusupseerina ja komentotoimiston päällikkönä Kaartin pataljoonassa 1965–1967, toimistoupseerina Viestikoelaitoksella 1967–1973, Pääesikunnan opetusosastolla toimistoupseerina ja toimistoesiupseerina 1975–1980 ja apulaissotilasasiamiehenä Moskovassa 1980–1983. Pääesikunnan tiedusteluosaston toimistoesiupseeri ja toimistopäällikön sijainen hän oli 1983–1985 ja Viestikoelaitoksen johtaja 1985–1988. Pääesikunnan tiedusteluosaston päällikkönä Viitasaari toimi 1989–1990 ja tiedustelupäällikkönä vuodesta 1990. Tästä tehtävästä Viitasaari jäi eläkkeelle vuonna 2001.
Kai Nielsen
pienoiskuva|Kai Nielsen Kai Nielsen (15. maaliskuuta 1926 – 29. maaliskuuta 2021 ) oli Concordian yliopiston filosofian professori sekä Calgaryn yliopiston filosofian emeritusprofessori. Nielsen opiskeli Duken yliopistossa, ja ennen Kanadaan muuttamistaan hän opetti monen vuoden ajan New Yorkin yliopistossa. Lisäksi Nielsen on opettanut Ottawan yliopistossa, Amherstin collegessa ja Brooklynin collegessa. Nielsen oli Kanadan filosofisen aikakauslehden toimittaja ja on luennoi Euroopassa ja Afrikassa. Nielsen julkaisit noin 32 kirjaa ja 415 artikkelia aikakauslehdissä, kokoomateoksissa ja tietosanakirjoissa.
Bougainvillen sisällissota
Bougainvillen sisällissota, joka tunnetaan myös nimellä Bougainvillen konflikti oli Papua-Uuden Guinean ja Bougainvillen vallankumouksellisen armeijan (BRA) välinen konflikti. Välillä BRA taisteli myös muita bougainvilleläisiä ryhmiä vastaan. John Momis kuvaili konfliktia Oseanian suurimmaksi konfliktiksi toisen maailmansodan jälkeen. Konfliktissa kuoli arviolta 15 000–20 000 bougainvilleläistä.
Kai Nielsen
Nielsen erikoistuni metafilosofiaan, etiikkaan ja yhteiskuntafilosofiaan. Nielsen kirjoitti myös uskonnonfilosofiasta, ja kuuluu johtaviin nykyisiin ateistisen filosofian puolestapuhujiin. Nielsen tunnetaan myös utilitarismin puolustuksestaan filosofi Bernard Williamsin esittämää arvostelua vastaan.
Bougainvillen sisällissota
Väkivaltaisuudet loppuivat vuonna 1998 Bougainvillen rauhansopimuksen jälkeen.
Kai Nielsen
Nielsen toivoi teoksessaan Naturalism without Foundations (1996) älymystön edustajilta suurempaa toimeliaisuutta uskonnosta ja ateismista käydyssä keskustelussa. Nielsenin mukaan on suorastaan uskomatonta, että eräät oppineet ajattelijat saattavat kannattaa teistisiä näkemyksiä kaikkeuden luoneesta ikuisesta, aineettomasta, kaikkitietävästä ja täydellisen hyvästä olennosta, jumalasta. Nielsenin mielestä luonnolliseen, naturalistiseen todellisuuskäsitykseen luontevasti liittyvä ateismi on aikamme järkevän ihmisen valinta. Meidän ei pitäisi lohduttaa itseämme saduilla, vaan kohdata kuolevaisuutemme osana yleissivistystämme. Jumalan ja kuolemattoman sielun kaltaiset henkiolennot ovat Nielsenin mukaan hyvin ongelmallisia oletuksia: niitä koskevat väitteet ja käsitykset ovat tavallisesti sisäisesti ristiriitaisia.
Bougainvillen sisällissota
Tausta
Bougainvillestä löydettiin kultasuoni vuonna 1930. 1960-luvulla kuparin löytymisen jälkeen Rio Tinto perusti Pangunan kaivoksen.
Kai Nielsen
Teokset
Toimitettuja teoksia, filosofista keskustelua
Bougainvillen sisällissota
Tausta
Kaivokseen tuli paljon työntekijöitä, joista suurin osa oli Papua-Uudesta-Guineasta. Bougainvilleläiset kutsuivat heitä punanahkoiksi heidän ihonvärinsä takia. Myös australialaisia tuli töihin kaivokselle.
Ketos (mytologia)
Ketos on kreikkalaisen mytologian valtava merihirviö. Yhden tarinan mukaan Perseus surmasi Ketoksen pelastaakseen Andromedan ja toisen tarinan mukaan Herakles surmasi Ketoksen pelastaakseen Hesionen. Valaskalan (Cetus) tähdistö on nimetty Ketoksen mukaan.
Bougainvillen sisällissota
Tausta
Paikalliset maanomistajat eivät pitäneet kaivoksesta, koska suurin osa kaivoksella saaduista voitoista ei mennyt saarelle ja sen asukkaille.
Bougainville oli julistautunut itsenäiseksi vuonna 1975, mutta sopimuksen jälkeen siitä tuli osa Papua-Uutta-Guineaa.
Konflikti
Vuoden 1988 loppupuolella kaivoksen aiheuttamat jännitteet olivat johtaneet väkivaltaisuuksiin. Hallitus lähetti Papua-Uuden-Guinean kuninkaallisten poliisivoimien ja Papua-Uuden-Guinean puolustusvoimien (PNGDF) yksikköjä Bougainvilleen. Paikalliset siviilit kärsivät PNDF:n ja Bougainvillen vallankumouksellisen armeijan (BRA) välisistä taisteluista. Kaivos suljettiin ja muualta tulleet työntekijät lähtivät saarelta. Vuonna 1990 Papua-Uusi-Guinea vetäytyi saarelta jättäen sen kokonaan BRA:n haltuun. Toukokuussa Francis Ona julisti Bougainvillen itsenäiseksi.
Hallitus saarsi Bougainvillen käyttäen Australialta saatuja Bell UH-1 Iroquois -helikoptereita ja Pacific-class-partioveneitä. Australia myös koulutti PNGDF:n jäseniä ja toimitti sille aseita ja ammuksia. Helikoptereissa ei ollut aseita, koska niitä ei ollut tarkoitettu taisteluun, mutta PNGDF kiinnitti niihin konekivääreitä. Saarto kesti vuoden 1994 aselepoon asti.
Ona perusti Bougainvillen väliaikaisen hallituksen ja teki itsestään sen presidentin. Bougainvillen entisestä johtajasta Joseph Kabuista tuli varapresidentti. Entinen PNGDF:n komentaja Sam Kauona oli BRA:n johtaja. Saari alkoi ajautua epäjärjestykseen. BRA:n kanssa toimineet Raskol-jengit terrorisoivat kyliä ryöstelemällä raiskaamalla ja murhaamalla. Bougainville jakautui useisiin eri ryhmittymiin.
Väliaikaisen hallituksen piti selvittää 70–80 pientä heimojen välistä konfliktia. Bukan saarella Bougainvillen pohjoisosassa perustettiin miliisi, joka onnistui häätämään BRA:n pois alueiltaan syyskuussa. Vuoden 1990 loppupuolella Buka oli PNGDF:n hallussa ja muu Bougainville BRA:n hallussa. Vuosina 1991–1992 PNGDF sai haltuunsa saaren pohjois- ja lounaisosat.
Elokuussa 1994 valittu pääministeri Julius Chan halusi löytää rauhanomaisen ratkaisun konfliktille. Arawassa oli tarkoitus pitää rauhankonferenssi, jonka turvallisuudesta olisi huolehtinut Australian johtama South Pacific Peacekeeping Force. Väliaikaisen hallituksen jäsenet eivät kuitenkaan saapuneet konferenssiin.
Seuraukset
Papua-Uusi-Guinea alkoi vetäytyä Bougainvillestä.
Bougainvilleen perustettiin maakuntahallitus tammikuussa 1999 ja John Momisista tuli sen kuvernööri.
Vuonna 2001 perustettiin Bougainvillen autonominen hallitus.
Ketos (mytologia)
Mytologia
Kuningatar Kassiopeia kehui, että hän ja hänen tyttärensä Andromeda olivat kauniimmat kuin nereidi, joka oli raivoissaan siitä. Hän pyysi Poseidonia lähettämään merihirviö Ketoksen hyökkäämään Aithiopiaan (muinaiseen Etiopiaan). Viisas oraakkeli kehotti kuningas Kefeusta ja kuningatar Kassiopeiaa uhraamaan Andromedan Ketokselle. He sitoivat ketjulla Andromedan kallioon lähelle merta, jotta Ketos voisi syödä hänet. Löydettyään Andromedan kiinni kalliossa ja ahdingostaan oppineena Perseus onnistui tappamaan Ketoksen, kun olento nousi merestä syömään Andromedaa. Erään version mukaan Perseus upotti miekkansa Ketoksen selkään, kun taas toisen version mukaan hän käytti Medusan päätä muuttaakseen hirviön kiveksi.
Sebennytes
Maantiede
Sebennyteen nomos oli yksi Ala-Egyptin kahdestakymmenestä nomoksesta, ja se oli numeronsa mukaisesti alueen 12. nomos. Nomos sijaitsi Niilin suiston pohjoisosassa Välimeren rannikolla Niilin Sebennytikos-suuhaaran itäpuolella. Sen länsipuolella sijaitsivat Saiteen (L05) ja Ksoiteen (L06) nomokset ja itäpuolella Diospolites Katon (L17) nomos.
Elis Johansson
Elis Henrik Johansson (12. marraskuuta 1906 Helsinki – 26. helmikuuta 1990 Helsinki) oli suomalainen metsänhoitaja, virkamies ja yritysjohtaja, joka sai metsäneuvoksen arvonimen.
Sebennytes
Maantiede
Nomoksen pääkaupunkina (mētropolis) esiintyy yleensä Sebennytos eli egyptiläisittäin Tjeb-netjer (nyk. Samannud). Klaudios Ptolemaios kuitenkin sanoo sen pääkaupungin olleen Pakhnamunis. Nomoksen muihin kaupunkeihin lukeutuivat Lykopolis, Onufis ja Perhebit (nyk. Behbeit).
Historia
Sebennyteen nomos oli olemassa egyptiläisellä nimellään Egyptin faaraodynastioiden kaudella. Kreikkalaisen nimensä se sai hellenistisellä kaudella eli Ptolemaiosten aikana, jolloin se nimettiin tuolloisen pääkaupunkinsa mukaan. Nimi oli käytössä Egyptin kreikkalais-roomalaisena aikana. Nomoksissa tapahtui tuolloin kuitenkin paljon muutoksia, ja siksi nomoksella esiintyy useita nimiä, tai siitä erotettiin uusia nomoksia, joihin nimet viittaavat. Tutkimuksessa nomoksesta käytetään usein tunnusta L12, jolla siihen voidaan viitata nimenmuutoksista riippumatta. Nomoksen toiseksi nimeksi mainittu Onufites esiintyy myös numerolla L21.
Elis Johansson
Johanssonin vanhemmat olivat kirjapainonjohtaja Henrik Johansson ja Ida Maria Salin ja puoliso vuodesta 1934 Carin Viktoria Malmgren. Johansson tuli ylioppilaaksi Nya svenska läroverket i Helsingforsista 1925 ja valmistui metsänhoitajaksi Helsingin yliopistosta 1928. Opintomatkoja hän teki useisiin eri maihin 1940-luvulta aina 1960-luvulle asti. Johansson oli ylimääräinen metsänhoitaja Metsähallituksen Länsi-Suomen piirissä 1928, Perä-Pohjolan piirikuntakonttorissa 1929–1930 ja Pohjanmaan piirikuntakonttorissa 1931–1937 sekä apulaismetsänhoitaja Pohjanmaan piirikunnassa 1938, kulkulaitosten ja yleisten töiden ministeriön metsätöiden palkkatarkastaja Pohjois-Karjalassa 1938–1939 ja sitten Hackmanin piirimetsänhoitaja Joensuussa 1939–1965, metsäpäällikkö 1965–1973 ja johtokunnan jäsen 1969–1973. Sota-aikana hän palveli ensin kenttätykistössä ja sitten metsänhoitajana Itä-Karjalan sotilashallinnossa. Hänellä oli myös useita luottamustehtäviä. Metsäneuvoksen arvonimen Johansson sai 1971.
Sebennytes
Historia
Nomos tunnetaan Ptolemaios II Filadelfoksen aikaisesta tuloverotusta käsittelevästä papyruksesta (Papyrus Revenue Laws, Rev. pap.). Antiikin ajan kirjailijoista nomoksen mainitsevat Ptolemaioksen lisäksi Strabon ja Plinius vanhempi. Se tunnetaan myös nomoksen lyömistä roomalaisaikaisista rahoista.
Nomoksen pääjumala oli An-her sekä Inheret-Shu ja Mehit Sebennytoksessa sekä Hebitin Isis Perhebitissä. Nomos ei esiinny faarao Senusret I:n niin kutsutussa Valkoisessa kappelissa, joten sen jumala kyseisessä yhteydessä jää epäselväksi.
Biskopsö (Nauvo)
Biskopsö on saari Nauvon kunta-alueella, Paraisilla. Saari kuuluu siten Saaristomerellä sijaitsevaan Turunmaan saaristoon. Saari sijaitsee noin 3 km kaakkoon Nauvon kirkolta. Saaren pinta-ala on 2.6 neliökilometriä.
Uppotukki (elokuva)
Uppotukki on Yleisradion TV2:n teatteritoimituksen tuottama, vuonna 1984 ensiesitetty kaksiosainen television draamaelokuva, jonka on käsikirjoittanut Pirkko Kurikka. Kurikan käsikirjoituksen ohjasi ja sovitti Kalle Pursiainen. Kurikka sai käsikirjoituksestaan elokuvataiteen valtionpalkinnon 1984.
Elokuvassa ankara miesopettaja (Hannu Lauri) järjestää yhdessä lapsuudenystäviensä kanssa lapsille leikkisodan, joka muuttuu todelliseksi lasten ja aikuisten väliseksi taisteluksi. Osien nimet ovat ”Puupyssyjen sota” (70 min) ja ”Intiaanileikki” (78 min).
Uppotukki oli teini-ikäisten Samuli Edelmannin ja Santeri Kinnusen ensimmäisiä merkittäviä roolitöitä.
Näyttelijät
Lähde:
Tuotanto
Uppotukkia kuvattiin kahtena kesänä Sulkavan Linnavuoren maisemissa.
Vastaanotto
Helsingin Sanomien Jukka Kajava sanoi vuonna 1984 ensiesitetystä Uppotukista välillä pilkistävän esiin ”se, mitä haluttiinkin: aikuisten maailman julmuus, julmuuden siirtäminen seuraavaankin sukupolveen”. Perhe-elokuvan vaatimukset ovat kuitenkin hänestä tuoneet elokuvaan ”pitkitystä, toiminnan epäloogisuutta, tilanteita joissa ihminen ei todellisuudessa toimisi niin kuin käsikirjoitus käskee”. Uusintaesityksen 1986 alla saman lehden Kai Ovaskainen sanoi Uppotukin antavan ajattelemisen aihetta, mutta hieman alleviivaavalla ja ahdistavallakin tavalla. Hän sanoo tv-elokuvan jännitteiden rakentuvan paljolti Ippe Kätkän musiikin ja videokuvauksen mahdollistamien yllättävien kuvallisten keinojen varaan.
Luettelo Jämsän julkisista taideteoksista ja muistomerkeistä
Luettelo Jämsän julkisista taideteoksista ja muistomerkeistä sisältää Jämsän kaupungissa olevat pysyvät patsaat, muistomerkit ja muistolaatat. Jämsään on liitetty Jämsänkosken kaupunki (johon liitettiin aiemmin Koskenpään kunta), Kuoreveden kunta ja osa Längelmäen kunnasta.
You (Tarotin kappale)
You on heavy metal -yhtye Tarotin yhdeksäs single. Se julkaistiin vuonna 2006 levymerkillä King Foo Records.
Kappale nousi Suomen Virallisen Listan sijalle 1.
Lehtisaari
Lehtisaari on saari ja osa-alue Munkkiniemen kaupunginosassa Länsi-Helsingissä. Lehtisaaren osa-alueeseen kuuluvat myös kaakossa sijaitseva pienempi Kaskisaari sekä evankelis-luterilaisen seurakuntayhtymän leirisaarena käytetty Mustasaari. Itse Lehtisaaresta poiketen Kaskisaari ja Mustasaari kuitenkin kuuluvat Lauttasaaren eikä Munkkiniemen kaupunginosaan.
Lehtisaaren yleisilme on merellinen ja metsämäinen. Lehtisaaren läpi kulkee lenkkeilyreitti, jota käyttää myös Helsinki City Marathon. Saaren kaavoittaminen asutuskäyttöön aloitettiin 1950-luvulla. Saari on pääosin 1960-luvulla rakennettu asuma-alue.
Lehtisaaren kautta kulkee Munkkiniemestä Espoon puolelle Otaniemeen, Keilaniemeen ja Kehä I:lle johtava Kuusisaarentie. Tiehen kuuluu pienehkö silta Kuusisaaresta Lehtisaareen sekä pidempi silta Lehtisaaresta Otaniemeen lähelle Keilaniemeä. Lehtisaaresta on silta myös Kaskisaareen, jonne johtaa kapea ja mutkitteleva Lehtisaarentie ja josta kulkee kevyen liikenteen silta Lauttasaareen.
Seurakuntien omistus
Lehtisaaren omistavat pääasiassa Helsingin ja Vantaan seurakunnat. Saari on todennäköisesti lahjoitettu katoliselle kirkolle ns. sielunmessulahjana, joka katolisen opin mukaan saattoi vapauttaa lahjoittajan kiirastulesta. Tällainen maaomistus palautettiin 1500-luvulla uskonpuhdistuksen yhteydessä yleensä kirkolta kruunulle, mutta Lehtisaari jäi tuntemattomasta syystä luterilaisen kirkon eikä valtion omistukseen. Lehtisaari kuuluikin vuosisatoja luontoisetuna Helsingin pitäjän kirkkoherran palkkaukseen. Alueliitosten seurauksena Lehtisaari jaettiin vuonna 1952 Helsingin pitäjän kirkon (nykyisin Vantaan seurakuntien) ja Helsingin seurakuntien kesken. Vanhan manttaalin mukaisesti Vantaan seurakuntayhtymä omistaa edelleen Lehtisaaren maa-alueesta 64,11% ja Helsingin seurakuntayhtymä 35,89%. Lehtisaaren tontit ja rakennusoikeudet on vuokrattu asunto-osakeyhtiöille ja liikekeskuksen osalta Liikekeskus Oy:lle. Poikkeuksen muodostaa osoitteessa Lehtisaarentie 14 oleva kiinteistö, jonka omistaa VVO ja Vantaan seurakuntayhtymän osoitteessa Liljasaarentie 1a myymä merenrantatontti, jolle on valmistumassa viiden asunnon pari-/rivitaloa. Useimpien nykyiset vuokrasopimukset päättyvät vuonna 2019, joiden jatkosta neuvotellaan seurakuntayhtymien kanssa. Ne ovat suunnitelleet tuntuvia korotuksia tonttivuokriin, jolloin joissain taloyhtiöissä vastike jopa yli kaksinkertaistuisi. Helsingin kaupunki omistaa Lehtisaaren katualueet. Seurakunnan omistus näkyy Lehtisaaren kaduston nimissä; yksi kaduista on esimerkiksi Pyhän Laurin tie. Seurakunnat saivat saaren lahjoituksena virkistyskäyttöön, jossa osa saaresta on vieläkin.
Helsingin kaupunki on Vantaan seurakuntayhtymän pyynnöstä kaavoittanut Lehtisaaren keskustaan lisää rakennusoikeutta ennen kaikkea kerrostaloasunnoille. Senioritalo on valmistunut Lehtisaarentien varteen. Kaavoituksen valmistuttua Vantaan seurakuntayhtymä on myynyt kaavoitettua omaisuutta osoitteessa Liljasaarentie 1a.
Isotrappi
pienoiskuva|Isotrapin munia. Isotrappi (Otis tarda) on suurikokoinen kurkilintu, joka elää Euraasian lauhkeilla alueilla. Laji on tavattu Suomessa kolme kertaa: vuosina 1806, 1853 ja 1942.
Lehtisaari
Luonnehdinta alueesta
Lehtisaaressa on 1960-luvulla rakennettu ostoskeskus. 1990-luvun lopun hiljaisemman jakson jälkeen Lehtisaaren Liikekeskuksen käyttöaste on ollut lähes sataprosenttinen. Siinä toimivat mm. ravintola, rengasliike, päiväkoti, kahvila, kuvataiteilijoiden galleriatila, useampia rakennusliikkeitä, laivalaitteiden ja -moottoreiden maahantuontiagentuuri, tilitoimisto, arkkitehtitoimisto, lakiasiaintoimisto, isännöitsijätoimisto, kiinteistönvälitystoimisto, pitopalvelu, hieroja ja mattoliike.
Lehtisaaressa oli tilastojen mukaan vuoden 2015 lopussa yhteensä 205 työpaikkaa. Kuusisaaren ja Lehtisaaren postinumeroalue 00340 on Suomen kuudenneksi suurituloisin: sen täysi-ikäisistä asukkaista 53 prosenttia kuului vuonna 2021 maan hyvätuloisimpaan viidennekseen.
Luonto on vehreämpää kuin Kuusisaaressa, varsinkin saaren eteläosassa, joka toimii puistona. Itärantaa kiertää kävelypolku, ja Kaskisaareen johtaa asfaltoitu kapea tie.
Lehtisaari on ollut niitä Helsingin alueita, joilla asuntojen hinnat ovat nousseet vuosien 2009–2014 aikana kaikkein vähiten ja vuonna 2014 asuntojen hinnat olivat myös laskeneet. Tämä johtunee siitä, että alueen julkinen liikenne on heikentynyt ja vuokratontteja hallinnoiva seurakunta on esittänyt huomattavaa korotusta tontinvuokriin, joka nostaisi yhtiövastikkeet asumisoikeusasuntojen tasolle, vaikka alueella on omistusasuntoja.
Isotrappi
Levinneisyys
Isotrappi pesii Keski- ja Etelä-Euroopassa sekä lauhkeilla alueilla Aasiassa, Espanjasta Mongoliaan ulottuvalla vyöhykkeellä. Euroopanpuoleiset linnut eivät juuri muuta, Aasian linnut talvehtivat jonkun matkaa etelämpänä. Isotrappi on luokiteltu maailmanlaajuisesti vaarantuneeksi.
Ravinto
Isotrappi on kaikkiruokainen, se syö siemeniä ja hyönteisiä.
Normunds Veinbergs
Normunds Veinbergs (s. 8. lokakuuta 1971) on entinen latvialais-suomalainen lentopalloilija, joka pelasi yhteensä 16 kautta ammattilaisena Suomessa. Hänet valittiin viidesti SM-liigan parhaimmaksi pelaajaksi ja yksitoista kertaa liigan tähtikuusikkoon. Veinbergs voitti urallaan neljä Suomen mestaruutta ja kertaalleen Suomen Cupin. Hän päätti peliuransa tuplamestaruuteen keväällä 2011.
Veinbergs on yksi suomalaisen pääsarjatason mieslentopalloilun kaikkien aikojen pelaajia, pelaajaikoni. Esimerkiksi Ilta-Sanomien lentopallotoimittaja Jari Perkiö on luonnehtinut häntä "lentopalloliigan suurimmaksi legendaksi". Veinbergs tunnettiin korkeasta kipukynnyksestään, jonka turvin hän saattoi pelata vammoista huolimatta lääkärien neuvoja uhmaten usein kevään ratkaisuotteluissa.
Pelaajauransa jälkeen Veinbergs jatkoi valmentajana pitkäaikaisessa seurassaan PerPossa ja valmensi PerPoa kaudet 2011-13. Pronssista avausvalmennuskautta seurasi seuraavalla kaudella Veinbergsin saamat potkut johtuen PerPon heikosta menestyksestä helmikuussa 2013. Veinbergs palasi valmennustehtäviin keväällä 2014, jolloin hän oli Hurrikaani Loimaan valmennusryhmässä mukana, kun joukkue voitti SM-pronssia. Takaisin paluu Rovaniemelle tapahtui, kun Perungan Pojat ilmoittivat tehneensä sopimuksen Veinbergsin kanssa valmennuksesta kaudeksi 2014-15. PerPo solmi Veinbergsin kanssa vuoden mittaiset jatkosopimukset myös seuraavien lentopallokausien päättymisen jälkeen. Joulukuussa 2016 PerPo irtisanoi Veinbergsin päävalmentajan tehtävästään heikosti sujuneen alkukauden vuoksi.
Uran alkuvaiheet
Veinbergs aloitti lentopallouransa syntymäkaupungissaan Jūrmalassa Latviassa veljensä innostamana kuusivuotiaana. Hänen äitinsä Tatjana Veinberga oli lajin olympiavoittaja Méxicon 1968 kesäolympialaisissa. Latvian pääsarjassa Veinbergs debytoi 20-vuotiaana. Hän keräsi menestystä Buvnieksin seurajoukkueessa, joka sijoittui kolme kertaa peräkkäin Latvian liigassa hopealle (1993, 1994 ja 1995).
Napapiirin Palloketut
Kesällä 1995 1-sarjassa pelannut Napapiirin Palloketut ehti sopia yhteistyöstä latvialaisen Aleksandr Shemetovsin kanssa, mutta Shemetovs lähti paremman tarjouksen saaneena pelaamaan toiseen SM-liigajoukkue PPS-Volleyhin. NaPan jättänyt Shemetovs suositteli kuitenkin Latvian maajoukkueeseen noussutta Veinbergsia Palloketuille. Veinbergs saapui suoraan Helsingissä pelattavaan kesäturnaukseen ja vakuutti rovaniemeläiset taidoillaan tehden sopimuksen NaPaan.
Veinbergsin ensimmäisellä Suomen kaudella Palloketut nousi SM-liigaan. Veinbergsin aikakausi rovaniemeläisseurassa jatkui kuusi kautta käsittäen kaudet 1995–2001. Vuonna 1999 NaPa saavutti pronssimitalin. Vuonna 2000 pronssiottelut vaihtuivat liigafinaaleihin, mutta tulokseksi jäi Veinbergsille ja NaPalle hopeamitalit. NaPa hävisi KuPS-Volleylle pitkäksi venyneen finaaliarjan ratkaisevan viidennen loppuottelun Kuopion jäähallissa 5 000 katsojan edessä. Veinbergs valittiin NaPa-vuosina 1998, 1999 ja 2001 liigan tähtikuusikkoon.
Perungan Pojat
Perungan Pojissa Veinbergsin rooli ei odotusten mukaisesti jäänyt pieneksi, hän oli yksi joukkueen tärkeimmistä pelaajista. Vuonna 2002 tuolloin ensimmäistä kauttaan lentopalloliigassa pelannut sarjanousija PerPo saavutti heti yllätyshopeaa hävittyään tiukan loppuottelusarjan tamperelaiselle Isku-Volleylle. Seuraavana vuonna Veingbergs ja PerPo kirkastivat hopeamitalit voittaen Suomen mestaruuden; Isku-Volley hävisi loppuottelusarjan voitoin 3–2. Veinbergs valittiin kuudennen kerran peräkkäin liigan tähtikuusikkoon sekä kolmannen kerran liigan parhaimmaksi pelaajaksi.
Seuraavan kerran Rovaniemellä juhlittiin mitalia keväällä 2006, kun Perungan Pojat voitti pronssiottelussa runkosarjan ja Suomen cupin voittaneen paikallisvastustajansa Napapiirin Palloketut. Veinbergs oli pronssikamppailussa jälleen ratkaisevassa roolissa.
Santasport
Kaudeksi 2006–2007 Rovaniemen kaksi liigaseuraa, Perungan Pojat ja Napapiirin Palloketut, yhdistyivät ja seuran nimeksi tuli Santasport. Jo yksitoista vuotta Rovaniemellä pelannut Veinbergs teki yksivuotisen sopimuksen seuran kanssa. Runkosarjan osalta kausi oli Veinbergsille hieman rikkonainen, mutta pudotuspeleissä hän oli jälleen huippukunnossa. Santasport eteni loppuotteluihin runkosarjan voittanutta Pielaveden Sampoa vastaan ja voitti Kuopion jäähallissa pelatun viidennen ja ratkaisevan loppuottelun erin 3–2 vieden Suomen mestaruuden. Veinbergs oli pudotuspelien ja loppuottelusarjan paras pelaaja; hän oli neljässä finaaliottelussa kentän paras pistemies ja jokaisessa viisisarjaisen finaalitaiston ottelussa Santasportin paras pisteiden tekijä. Veinbergs valittiin loistavien pudotuspelien ja loppuotteluiden jälkeen kuukauden liigapelaajaksi.
Mestaruuskauden jälkeen Santasportin organisaatio hajosi, kun Napapiirin Palloketut irtisanoi yllättäen fuusioituneiden seurojen sopimuksen. Santasport jatkoi PerPon alaisuudessa ja pelaajisto pysyi pääosin mestaruuskauden jälkeen vastaavanlaisessa kokoonpanossa. Myös Veinbergs teki jatkosopimuksen seuran kanssa.
Kaudella 2007–2008 Veinbergs pelasi uransa 400. SM-liigaottelun. Santasport eteni loppuotteluihin saakka ja voitti kaksi ensimmäistä finaalia mutta hävisi kaksi seuraavaa. Ratkaisuottelu pelattiin jälleen Kuopiossa, täpötäydessä Kuopio-hallissa. Veinbergs syötti ratkaisevan viidennen erän alussa kolme ässäsyöttöä sekä kaksi erittäin vaikeaa syöttöä, joiden ansiosta Santasport pääsi viiden pisteen karkumatkalle. Ero kaventui loppua kohden mutta Santasport voitti erän ja ottelun ja vei toisen kerran peräkkäin lentopallon Suomen mestaruuden.
Veinbergsin äiti kuoli keväällä 2008 kesken finaalisarjan. Veinbergs kävi hautajaisissa Latviassa toisen ja kolmannen loppuottelun välissä. Lisäksi Veinbergs kärsi loppuotteluiden aikana kuumeesta sekä suoritti Suomen kansalaisuuteen vaadittavia opintoja. Loppuottelusarjan päätteeksi hänet valittiin SM-liigan kuukauden pelaajaksi edelliskauden tapaan. Kauden päätteeksi Veinbergs valittiin uransa neljännen kerran SM-liigan parhaaksi pelaajaksi. Lisäksi hänet valittiin yhdeksännen kerran SM-liigan tähtikuusikkoon, mikä oli liigahistorian ennätys.
Kaudella 2008–2009 Veinbergs johdatti Santasportin runkosarjan voittoon sekä hyviin suoritukseen lentopallon EuroCupissa. Joukkue sijoittui lopulta SM-hopealle. Veinbergs palkittiin viidennen kerran SM-liigan parhaana pelaajana sekä valittiin kymmenennen kerran liigan tähdistöön.
Kaudella 2009-10 PerPo vei suomalaistuneen pelaajan johdolla runkosarjan liigassa ylivoimaisesti. Pudotuspeleissä joukkue kuitenkin tippui yllättäen Raision Loimulle avauskierroksella. Veinbergs mietti huonosti sujuneen kauden jälkeen pitkän aikaa uransa jatkoa. Hän päätti jatkaa ja yrittää voittaa vielä Cup-mestaruus, joka vielä häneltä puuttui menestyksellisen uran saavutuksista.
Veinbergsin pitkäaikainen ja useita kausia Suomen lentopallokentillä kestänyt ura sai hienon päätöksen kaudella 2010-11. Viimeisellä pelikaudellaan hän saavutti himoitsemansa Liiga-cupin mestaruuden, jonka lisäksi hän johdatti PerPon jälleen Suomen mestariksi. Veinbergs valittiin kauden jälkeen jälleen kerran liigan tähtiseitsikkoon. Kausi 2010-11 jäi Suomen lentopallokentille lähtemättömän vaikutuksen pelaajaurallaan tehneen Veinbergsin uran viimeiseksi.
Valmennusura
Veinbergs alkoi odotetusti valmentamaan Perungan Poikia kaudella 2011-12 jatkaen näin lentopallouraansa tutussa seurassa ja ympäristössä. Avauskaudellaan päävalmentajana Veinbergs valmensi PerPon SM-pronssille. Hän jatkoi PerPon päävalmentajana kaudella 2012-13, mutta helmikuussa 2013 PerPo erotti Veinbergsin johtuen heikosta menestyksestä Mestaruusliigassa. PerPo oli liigassa sijalla yhdeksän ja yhdestätoista edellisestä ottelustaan se oli hävinnyt kymmenen Veinbergsin saadessa potkut.
Veinbergs veti henkeä aina kevääseen 2014 saakka valmennuksesta. Keväällä 2014 hän liittyi liigajoukkue Hurrikaani Loimaan valmennustiimiin ja voitti apuvalmentajana SM-pronssia. PerPo pestasi Veinbergsin uudemman kerran seuran päävalmentajaksi kaudesta 2014-15 lähtien.
Vapaa-aika ja perhe
Veinbergsilla on Gunita-vaimo ja heillä kaksi lasta, Nikola (s. 1998) ja Nils (s. 2008). Veinbergs harrastaa vapaa-ajallaan muun muassa kalastusta, metsästystä ja kirjallisuutta. Lisäksi hän opiskeli Rovaniemen ammattikorkeakoulussa International Project Management 2003. Veinbergs puhuu hyvin suomen kieltä ja on nykyisin Suomen kansalainen.
Veinbergs oli Rovaniemen kunnallisvaaleissa kokoomuksen ehdokkaana ja sai 91 ääntä; valtuustopaikkaan vaadittiin 99 ääntä. Veinbergs nousi toiseksi varavaltuutetuksi ja hänet valittiin liikuntalautakuntaan.